เซอร์ไพรส์มั่กๆ
....ทีมข่าวการเงิน
17 ส.ค. 2554

....ทีมข่าวการเงิน
งานนี้ถือว่า เซอร์ไพรส์ ผู้ว่าการธนาคารแห่งประเทศไทย ธาริษา วัฒนเกส ที่ใกล้จะเกษียณมั่กๆ 
เมื่อ กรณ์ จาติกวณิช รมว.คลัง แจ้งหมายด่วนแบบไม่ให้สุ้มให้เสียงว่าจะมาคุยเกี่ยวกับการใช้กรอบเงินเฟ้อพื้นฐาน ว่าเหมาะสมกับเศรษฐกิจไทยหรือไม่กับทาง ธปท.
ก็เพราะวันนั้นน่ะ บังเอิ๊นเป็นวันหยุดราชการวันที่ 27 ก.ค. รมว.ทั่นว่างพอดี
“รัฐมนตรีต้องการไปให้ข้อมูลผู้เชี่ยวชาญที่ ธปท. เพราะกระทรวงการคลังหยุด ตอนนี้ 10 โมงกว่า ท่าน รมต.จะไปถึง 11 โมง สะดวกไหม? จะได้ถือโอกาสทานมื้อเที่ยงกับผู้ว่าการ ธปท.ด้วย” เลขาฯ รมว.คลัง กริ๊งกร๊างมาบอก
อะจึ๋ย! ใครจะกล้าปฏิเสธอะเนี้ย
ว่าแล้น!!! ทีมงาน ธปท.ต้องเคลียร์คิวผู้ว่าการที่กำลังคุยกับนักวิชาการและนักเศรษฐศาสตร์ คนอื่นๆ อาทิ พรายพล คุ้มทรัพย์ ศิริ การเจริญดี เกริกไกร จีระแพทย์ กระทั่ง สมชัย จิตสุชน เรื่องเงินเฟ้อพื้นฐานอยู่ดี ต้องวิ่งออกมาต้อนรับขับสู้ รมต.ให้ควั่ก...
กระจิบข่าวติดตามทำข่าวครึ่งร้อย คิดว่ามีข่าวใหญ่ รมว.คลัง พบผู้ว่าการ ธปท. 
เอิ้กๆ ที่ไหนได้...แค่ รมว.กรณ์ ขี้เหงา...เพราะปกติทุกวันอังคารประชุม ครม. จะมีเพื่อนร่วมมื้ออาหาร ครึกครื้น....แต่ในวันหยุด ให้ผู้ว่าการ ธปท.กินข้าวเป็นเพื่อนก็เลย...กินฟรี ด้วย...โอเค ป่าว?